
Támogatói okirat
A Szociális és Gyermekvédelmi Főigazgatóság mint támogató (a továbbiakban: SZGYF vagy Támogató) a [PÁLYÁZÓ SZERVEZET NEVE] mint kedvezményezett (a továbbiakban: Kedvezményezett) [AZONOSÍTÓSZÁM v. IKTATÓSZÁM] azonosítószámú, [PÁLYÁZAT CÍME] című pályázatát az államháztartásról szóló 2011. évi CXCV. törvény rendelkezései, az államháztartásról szóló törvény végrehajtásáról szóló 368/2011. (XII.31.) Korm. rendelet VI. fejezetében foglaltak, valamint a 2021–2027 programozási időszakban az egyes európai uniós alapokból származó támogatások felhasználásának rendjéről szóló 256/2021. (V. 18.) Korm. rendelet ( a továbbiakban: 256/2021. (V. 18.) Korm. rendelet) alapján elbírálta, támogatásra alkalmasnak minősítette, és a jelen támogatói okiratban (a továbbiakban: Támogatói Okirat) és mellékleteiben részletezett szakmai feladattal kapcsolatban támogatásban részesíti. 

(Támogató és Kedvezményezett a továbbiakban együttesen Felek.)
Támogatás nyújtásának előzményei
Az SZGYF, mint támogató által [DÁTUM]-án/én az EFOP Plusz-5.1.1-25-2025-00001 azonosító számú, „Élelmiszer és alapvető anyagi támogatás biztosítása a felhívás szerinti célcsoportok számára” című projekt keretében kísérő intézkedések biztosításában közreműködő partnerszervezetek kiválasztására meghirdetett „Partnerszervezet kiválasztása kísérő intézkedésben való közreműködésre” című nyílt pályázati kiírásra (a továbbiakban: Kiírás) a [PÁLYÁZÓ SZERVEZET NEVE] [DÁTUM]-án/én [AZONOSÍTÓSZÁM v. IKTATÓSZÁM] azonosítószámon, [PÁLYÁZAT CÍME] címmel pályázatot nyújtott be.
[bookmark: _Hlk231994248]A Kedvezményezett támogatási igényként benyújtott pályázatára az SZGYF főigazgatója által hozott támogatási döntés alapján a Támogató jelen Támogatói Okiratban meghatározott feltételek mellett anyagi támogatást nyújt a Kedvezményezett részére.
Tekintettel arra, hogy a Szociális és Gyermekvédelmi Főigazgatóságról szóló 316/2012. (XI. 13.) Korm. rendelet 5. § (2a) bekezdésében az államháztartásról szóló 2011. évi CXCV. törvény 41. § (3) bekezdésében foglaltakra való hivatkozással az Emberi Erőforrás Fejlesztési Operatív Program Plusz éves fejlesztési keretében meghatározott egyes pályázati felhívásaihoz kapcsolódó, kedvezményezettként és támogatást igénylőként ellátandó feladatai kapcsán továbbadott támogatást kihelyező szervként jelölte ki, így a Pályázat forrását az SZGYF által megvalósított EFOP Plusz-5.1.1-25-2025-00001 azonosító számú „Élelmiszer és alapvető anyagi támogatás biztosítása rendkívül alacsony jövedelmű személyek és gyermeket nevelő családok számára” című projekt költségvetése biztosítja.
Támogatás tárgya
A támogatás tárgya a Kedvezményezett [PÁLYÁZAT CÍME] című pályázatában, mint támogatási kérelemben és annak mellékleteiben rögzített tevékenység.
Kedvezményezett vállalja, hogy a Támogatói Okirat 1. számú mellékletét képező szakmai tervben, az Okirat 2. számú mellékletét képező költségtervben, valamint pályázatában (támogatási kérelmében) részletezettek szerint kísérő intézkedésként
…… helyszínen,
…… célcsoport részére,
……, ……, …… és …… (típusú) szolgáltatást nyújt.
A Pályázat megvalósításának időbeli ütemezése
A Pályázat megvalósításának kezdő időpontja: [DÁTUM]
A költségek elszámolhatóságának kezdő időpontja: [DÁTUM] A Pályázat keretében azok a költségek számolhatóak el, amelyek ezen dátumot követően merültek fel a Kedvezményezettnél.
A Pályázat fizikai befejezésének tervezett napja: [DÁTUM] A Pályázat keretében kizárólag a Pályázat fizikai befejezésének napjáig felmerült költségek számolhatóak el, az ezen időpontot követően keletkezett költségre a Kedvezményezett  részére támogatás nem folyósítható.
A záró kifizetési kérelem benyújtásának határideje: [DÁTUM]
A támogatás összege, intenzitása
A támogatás összege
A Kedvezményezett a Támogató döntése alapján ………… Ft, azaz ………. forint összegű, vissza nem térítendő támogatásra ( a továbbiakban: Támogatás) jogosult.
A támogatás intenzitása
A Támogatás intenzitása a költségkalkulációban bemutatott összeg 100 %-a, azaz a támogatott tevékenység a Kedveményezett által saját forrás bevonása nélkül megvalósítható.
A támogatási előleg összege és mértéke
A Kedvezményezett által a támogatott tevékenység megkezdéséhez igényelhető támogatási előleg mértéke a támogatási összeg legfeljebb 50 %-a. Az igényelhető támogatási előleg legmagasabb összege ……. Ft, azaz …… forint.



ÖSSZKÖLTSÉG CSÖKKENTÉS ESETÉN:
A Pályázó a Támogató döntése alapján - a támogatási kérelemben rögzítettektől eltérően - ………… Ft, azaz………. Ft összegű, feltételesen vissza nem térítendő támogatásra jogosult.
FELTÉTELES TÁMOGATÁS ESETÉN:
A támogatási kérelemben rögzítettektől eltérően a Projekt az alábbi feltételekkel kerül támogatásra:
…..
Támogatás jogcíme
A 2021-2027 programozási időszakra rendelt források felhasználására vonatkozó uniós versenyjogi értelemben vett állami támogatási szabályokról szóló 638/2023. (XII. 28.) Korm. rendeletben (a továbbiakban: jogcímrendelet) foglaltaknak megfelelően a 4.1 pontban  nyújtott Támogatás nem minősül az Európai Unió működéséről szóló szerződés 107. cikk (1) bekezdése szerinti állami támogatásnak.
A megvalósítás szakmai eredményei
A Kedvezményezett a támogatott pályázatát a Támogatói Okirat 1. számú mellékletben meghatározott szakmai tartalom és ütemezés szerint valósítja meg.
A Kedvezményezett a megvalósítás során a Támogatást a Támogatói Okirat 1. számú mellékletében meghatározott számszerűsíthető szakmai mutatók és eredmények elérése érdekében jogosult és köteles felhasználni.
A Kedvezményezett köteles teljesíteni a pályázatában vállalt szakmai eredményeket. Az eredmények nem teljesítése vagy csökkentése a támogatás arányos csökkentését vonja maga után. 
A költségek elszámolhatóságának feltételei
Azon költségek számolhatóak el, amelyek támogatható tevékenység megvalósításához közvetlenül kapcsolódnak és megfelelnek az elszámolhatósági feltételeknek.
A szolgáltatásnyújtás során felmerült költségek között az alábbi költségtípusok számolhatóak el:
· a szolgáltatásnyújtáshoz szükséges anyagok költsége (közvetlen anyagköltség),
· a szolgáltatásnyújtáshoz közvetlenül kapcsolódó személyi jellegű ráfordítások (közvetlen bér- és járulékköltségek),
· a munkatársak szakmai megvalósításhoz kapcsolódó útiköltsége,
· a célcsoporttagok útiköltsége,
· a szolgáltatásnyújtáshoz kapcsolódóan igénybe vett szolgáltatások költségei (szolgáltatási kiadások),
· ingatlanbérlés költsége (időarányos módon, a szolgáltatás idejére)
· a szolgáltatásnyújtáshoz szükséges eszközök beszerzési költsége (eszközbeszerzés költsége).
Az ezektőleltérő költségtípusok elszámolására megfelelő indokoltság és alátámasztottság esetén van lehetőség. Az indoklás és a költségek alátámasztása a Kedvezményezett felelőssége.
[bookmark: _Toc234237715]Nem elszámolható költségek köre
Nem számolhatóak el azok a költségek, amelyek nem támogatható tevékenységhez tartoznak vagy a Kiírás értelmében nem elszámolhatóak, így különösen:
· ingatlanvásárlás, 
· rezsiköltségek (arányosított módon sem),
· építési költségek,
· gépjármű beszerzés/bérlés költsége,
· a Pályázó által levonható áfa,
· hitelkamat,
· bírságok, kötbérek, perköltségek,
· a Pályázó kötelezően ellátandó feladatainak költsége,
· egyéb, a szolgáltatásnyújtáshoz nem kapcsolódó költségek.
[bookmark: _Toc234237716]Piaci ár vizsgálata
A megvalósítással összefüggésben csak olyan költség számolható el, amely nem haladja meg a piaci árak szokásos szintjét. A piaci árnak való megfelelést a Kedvezmémnyezettnek igazolnia kell a költségvetését érintő támogatói okirat módosítás alkalmával, és az adott költséget tartalmazó elszámolás benyújtásakor.
Amennyiben egy költség, meghaladja a szokásos piaci árat, vagy a benyújtott árajánlatok alapján nem a legkedvezőbb érvényes ajánlat alapján került kiválasztásra a szállító, vagy nem került alátámasztásra a piaci árnak való megfelelés, az nem elszámolható.
Azon költségtételek esetén, amelyek összege nem haladja meg a nettó 200 000 forintot, a Kedvezményezett  részéről nem szükséges a piaci ár alátámasztása.
[bookmark: _Toc234237717]Közbeszerzéssel érintett költségek
Amennyiben a Kedvezményezett közbeszerzéssel érintett költséget kíván elszámolni, a piaci ár alátámasztására közbeszerzési eljárás dokumentációjának beküldésével tudja megtenni. A dokumentációt elegendő egy alkalommal megküldeni a megvalósítás során, a későbbiekben elegendő, ha hivatkoznak a korábban már beküldött dokumentumokra.
[bookmark: _Toc234237718]Piacfelmérés internetes keresések képernyőfotói alapján
Az online végzett piacfelmérés abban az esetben fogadható el a piaci ár alátámasztásául, ha annak dokumentációja tartalmaz legalább három, teljesítésre alkalmas szállító online elérhető ajánlatáról/internetes áráról készült képernyőfotót.
Fontos, hogy a képernyőképeken olvasható legyen az ár, a dátum és az oldal linkje. A szállító adatait (nevét, címét) is szükséges feltüntetni.
Az ajánlatoknak egymással összehasonlíthatónak kell lenniük, ezért egyértelműen megállapíthatónak kell lennie a beszerzés tárgyának és a műszaki-szakmai paramétereknek.
A piacfelmérést alátámasztó dokumentumok nem lehetnek 6 hónapnál régebbiek a beszerzés eredményeként megkötött szerződés vagy megrendelés aláírásának dátumánál.
[bookmark: _Toc234237719]Árajánlatokkal történő piaci ár alátámasztás
A beszerzési eljárást (árajánlatok bekérését) szükséges megfelelően dokumentálni. A Támogatóhoz benyújtandó az árajánlatkérés kiküldésének dokumentációja (pl. ajánlatkérő levél, műszaki leírás/feladatmeghatározás, kiküldést igazoló e-mail, a postai feladás igazolása, átadás-átvételi jegyzőkönyv), amely tartalmazza az ajánlatkérő nevét, az ajánlat tárgyának pontos leírását, az ajánlat érvényességi idejét, a benyújtás határidejét, helyét és módját. 
Legalább három beérkezett, egymástól és az ajánlatkérőtől független, a beszezrés tárgyának teljesítésére alkalmas ajánlattevőtől származó, érvényes és egymással összehasonlítható árajánlat megléte szükséges a piaci ár vizsgálat alátámasztásához, amelyeket a Kedvezményezettnek  be kell nyújtania a támogatóhoz.
Az ajánlatoknak tartalmazniuk kell az ajánlattevő megnevezését, adószámát és (cégszerű) aláírását. Ezen kívül szerepelnie kell az ajánlaton az érvényességi időnek, a kiállítási dátumnak (elektronikusan kiállított dokumentum esetén is), az egységárnak (nettó, áfa, bruttó bontásban), az ajánlat tárgyának/megnevezésének, a műszaki paramétereinek, szükség esetén a szakmai jellemzőinek vagy technikai feltételeinek.
Ezek hiányában az ajánlat nem tekinthető érvényesnek.
A beszerzést alátámasztó dokumentumok nem lehetnek 6 hónapnál régebbiek a beszerzés eredményeként megkötött szerződés aláírásának dátumánál.
[bookmark: _Toc234237720]Hivatalos adatbázisok adatait alkalmazva
Amennyiben egy költség kapcsán rendelkezésre állnak hivatalos adatbázisokban elérhető adatok, az adatbázis képernyőfotójával és az elérési linkkel igazolható a költség.
A munkaviszonyban vagy megbízási jogviszonyban foglalkoztatott természetes személy foglalkoztatásával kapcsolatban az adott tevékenységhez kapcsolódó átlagkeresetre vonatkozó KSH adatot legfeljebb 20 %-kal meghaladó összeg számolható el.
Amennyiben a Kedvezményezett valamilyen szaktudást szolgáltatásként szerez be – azaz költségét számla alapján számolja el –, akkor a költség piaci árnak való megfelelését piacfelméréssel tudja igazolni.
[bookmark: _Toc234237724]Az elszámolási kötelezettség teljesítése
A Kedvezményezettet az igénybe vett támogatás tekintetében elszámolási kötelezettség terheli. Ennek megfelelően köteles a teljesített kifizetésekről – a szakmai beszámolóval egyidőben – minden hónapban elszámolást benyújtani, amelyhez mellékeli a költségeket és a támogatási cél megvalósulását igazoló alátámasztó dokumentumokat, valamint a Támogató  által kiadott költségösszesítőt.
A Támogató  az elszámolást formai és tartalmi szempontból ellenőrzi, a benyújtástól számított 30 napon belül elbírálja. és szükség esetén hiánypótlást ír elő, amelynek ideje nem számít bele a fenti határidőbe.
A Támogató az elszámolással kapcsolatban hozott döntéséről írásban, a megadott kapcsolattartási kommunikációs csatornán keresztül értesíti a Kedvezményezettet.
Az elszámolás formai, tartalmi ellenőrzését követően a kifizethető támogatás folyósításának a feltétele a pályázó köztartozásmentessége.
Amennyiben az elszámolás a hiánypótlást követően sem felel meg a formai és tartalmi követelményeknek, az elszámolás elutasítható, a megítélt támogatási összeg csökkenthető, a már kifizetett támogatás visszakövetelhető.
[bookmark: _Toc234237725]A teljesítés ellenőrzése a szolgáltatásnyújtás helyszínén
A Támogató jogosult előre bejelentett – tervezett, és előre nem bejelentett – rendkívüli helyszíni ellenőrzést lefolytatni a Kedvezményezett által nyújtott szolgáltatási alkalmak során. Az ellenőrzés célja a projekt megvalósításának, szerződésszerűségének, szabályosságának vizsgálata.
Az ellenőr nem zavarhatja a szolgáltatásnyújtást, azon nem vehet részt.
Az ellenőrzésről a Támogató jegyzőkönyvet vesz fel, amelynek egy példányát átadja a Kedvezményezett részére. Amennyiben az ellenőrzés során a támogatást érintően probléma, hiányosság kerül megállapításra, a Támogató megteszi a szükséges intézkedéseket.
[bookmark: _Toc234237726]Egyéb ellenőrzések
A Partnerszervezet köteles a költségvetési támogatás lebonyolításában résztvevő és a támogatást ellenőrző szervezetekkel, így különösen az SZGYF-fel, az Európai Támogatásokat Auditáló Főigazgatósággal, az Állami Számvevőszékkel, a kormányzati ellenőrzési szervekkel, illetve az állami adóhatósággal együttműködni és az ellenőrzést végző szerv képviselőit ellenőrzési munkájukban a megfelelő dokumentumok, számlák, a megvalósítást igazoló dokumentumok, bizonylatok rendelkezésre bocsátásával, valamint a fizikai teljesítés vizsgálatában a helyszínen is segíteni.


Biztosítékadási kötelezettség
A Kedvezményezettnek a támogatás visszavonása, a támogatástól való elállás, illetve szabálytalanság fennállása esetén visszafizetendő támogatási összeg visszafizetésének biztosítékaként biztosítéknyújtási kötelezettsége van. A biztosíték értéke megegyezik az előleg mértékével, azaz a megítélt támogatási összeg 50 %-ával.
Az államháztartásról szóló törvény végrehajtásáról szóló 368/2011. (XII.31.) Korm rendelet (a továbbiakban: Ávr.) 84. § (1) bekezdés b) pontja szerinti szervezetek esetén a Főigazgatóság eltekint a biztosíték kikötésétől.
A biztosítéknyújtás esetén a biztosíték nyújtása a Kedvezményezett valamennyi – jogszabály alapján beszedési megbízással megterhelhető – fizetési számlájára vonatkozó, a Támogató javára szóló azonnali beszedési megbízás benyújtására vonatkozó felhatalmazó nyilatkozatával a pénzügyi fedezethiány miatt nem teljesíthető fizetési megbízás esetére a követelés legfeljebb harmincöt napra való sorba állítására vonatkozó rendelkezéssel együtt történik.
A Támogató javára szóló beszedési megbízásnak tartalmaznia kell arra vonatkozó kikötést, hogy az kizárólag a Támogató írásbeli hozzájárulásával vonható vissza.
A kikötött biztosíték rendelkezésre állását legkésőbb a támogatás – beleértve az előleget is - folyósítását megelőzően kell biztosítani. A biztosítéknak a támogatási jogviszony alapján fennálló kötelezettségek megszűnéséig rendelkezésre kell állnia. 
Amennyiben a Kedvezményezett a beszedési megbízással megterhelt fizetési számlája a támogatási jogviszony fennállása alatt megszűnik, a Kedvezményezett köteles a számla megszűnéséről a Támogatót haladéktalanul írásban tájékoztatni, és az új (másik) számlára vonatkozó felhatalmazó levél egy eredeti – a hitelintézet által záradékolt – példányát a változásról szóló írásos tájékoztatóval egyidejűleg benyújtani a Támogatónak.
A támogatási jogviszony megszűnését követően – amennyiben a Kedvezményezettnek nem áll fenn visszafizetési kötelezettsége –, a Támogató 10 munkanapon belül kiadja a a beszedési megbízás visszavonására irányuló írásbeli nyilatkozatot a Kedvezményezett részére.


Visszafizetési kötelezettség
Amennyiben a Kedvezményezett a jelen Támogatói Okiratban, illetve a Kiírásban foglalt kötelezettségeit – így különösen a projekt megvalósítására, a támogatás rendeltetésszerű felhasználására, a beszámolási és az elszámolási kötelezettségre vonatkozó előírásokat – nem, vagy nem szerződésszerűen teljesíti, az jogosulatlan támogatás igénybevételnek minősül, melyből fakadóan a Kedvezményezettnek visszafizetési kötelezettsége keletkezik.
A visszafizetési kötelezettség kiterjed:
a) a nem teljesített, illetve szabálytalanul felhasznált támogatási résszel arányos összegre;
b) a támogatás igénybevételétől a visszafizetés napjáig terjedő időszakra számított, a Polgári Törvénykönyvről szóló 2013. évi V. törvény 6:47. §-a szerinti kamattal növelt összegre, a 256/2021. (V. 18.) Korm. rendelet 419–420. §-ában foglaltak szerint.
A Támogató a jogosulatlanul igénybe vett támogatás összegét – amennyiben ez lehetséges – a Kedvezményezett részére esedékes egyéb kifizetésbe beszámítja. Ha a beszámítás nem lehetséges, vagy csak részben vezet eredményre, a Támogató a Kedvezményezettet írásban visszafizetésre szólítja fel.
A Kedvezményezett a visszafizetési felszólítás kézhezvételétől számított 30 (harminc) napon belül köteles a jogosulatlanul igénybe vett támogatást – a rá eső kamatokkal együtt – visszafizetni. E határidő eredménytelen elteltét követően a Kedvezményezett részére a jelen jogviszony keretében további kifizetés nem teljesíthető.
Ha a Kedvezményezett a visszafizetési kötelezettségének felszólítás ellenére sem, vagy csak részben tesz eleget, a Támogató a vissza nem fizetett összeg adók módjára történő behajtása céljából megkeresi az állami adóhatóságot.
A jelen pontban foglaltakra egyebekben az államháztartásról szóló 2011. évi CXCV. törvény, az Ávr., valamint a 256/2021. (V. 18.) Korm. rendelet vonatkozó rendelkezései az irányadók.
Egyéb feltételek
[bookmark: _Hlk220413013][bookmark: _Hlk220412932]A támogatás felhasználása során a Kedvezményezett köteles a beszerzéseit a közbeszerzési törvény előírásainak megfelelően lebonyolítani. A Kedvezméynezett  a támogatott tevékenység megvalósítása során minden beszerzésére vagy megrendelésére irányuló szerződést kizárólag írásban köthet, nincs lehetőség szóbeli megállapodáson alapuló elszámolásra. E bekezdés alkalmazásában írásban kötött szerződésnek minősül az elküldött és visszaigazolt megrendelés is. Az írásbeli alak megsértésével kötött szerződés teljesítése érdekében történt kifizetés összege a támogatott tevékenység költségei között nem vehető figyelembe. 
Záró rendelkezések
A Kedvezményezett a támogatást köteles a Pályázatban meghatározott feladatok végrehajtására fordítani.
A Kedvezményezett tudomásul veszi, hogy a támogatási jogviszony létrejöttét követően, annak teljes időtartama alatt köteles a Kiírásban szabályozott feltételeknek megfelelni.
A Kedvezményezett és a Támogató közötti kapcsolattartás a elsősorban írásban történik. A Kedvezményezett és a Támogató a a megvalósítás időtartamára kapcsolattartókat jelölnek ki: 
a kapcsolattartó személy a Kedvezményezett részéről:
név, beosztás:
telefonszám: 
e-mail cím: 

a kapcsolattartó személy a Támogató részéről:
név, beosztás:
telefonszám: 
e-mail cím: 

A Felek a kijelölt kapcsolattartó személyében bekövetkező változásról a változást követően 8 napon belül tájékoztatják egymást.
A Támogatói Okirathoz csatolt …… db melléklet, valamint  a Támogatói Okirathoz fizikai értelemben nem csatolt, de abban hivatkozott dokumentumok , továbbá a támogatási kérelem és annak mellékletét képező valamennyi nyilatkozat, dokumentum a Támogatói Okirat elválaszthatatlan részét képezi.
A pályázati kérelemnek teljesen helyt adó támogatói döntés esetén jelen Támogatói Okirat a Támogató általi aláírás napján lép hatályba.
A pályázati kérelemtől eltérő, a 4.3. ponban foglalt támogatói döntés esetén a Kedvezményezett a Támogatói Okirat kézhezvételtől számított 10 napon belül kifogást nyújthat be a Támogatóhoz. Amennyiben kifogás előterjesztésére nem kerül sor, a Támogatói Okirat a Kedvezményezett által kifogás benyújtására nyitva álló határidő leteltét követő napon lép hatályba.
A Támogatói Okiratban nem szabályozott kérdésekben a vonatkozó magyar és európai uniós jogszabályok rendelkezései az irányadók.
Korrupcióellenes záradék
A Kedezményezett nem követhet el, nem engedélyezhet, illetve harmadik személyt nem jogosíthat fel olyan cselekményre, amely a közélet tisztaságára vonatkozó, valamint a korrupcióellenes jogszabályok megsértését eredményezi. A Pályázó nem fogadhat el, nem ajánlhat fel és nem adhat az eljáró harmadik személynek ajándékot, illetve pénzbeli vagy nem pénzbeli juttatást.
A Támogatói Okirat … oldalon és …. db eredeti példányban kerül Felek által aláírásra.
A Kedvezményezett  a Támogatói Okirat minden rendelkezését magára nézve kötelező érvényűnek fogadja el.

Kelt: Budapest, 2026. 

	dr. Jeviczki Melinda Klára

	mb. főigazgató

	Szociális és Gyermekvédelmi Főigazgatóság

	Támogató






	Pénzügyileg ellenjegyzem:

	

…………………………………………….

	Horváth Nóra  

	főosztályvezető

	



	Jogilag jóváhagyom:

	

…………………………………………….

	Csulyákné Dr. Deák Henrietta

	főosztályvezető

	



	Szakmailag jóváhagyom:

	

…………………………………………….

	Cseppentő László

	osztályvezető



Mellékletek:
1. számú melléklet: Költségterv
2. számú melléklet: Likviditási terv
3. számú melléklet: Kedvezményezett átláthatósági nyilatkozata
4. számú melléklet: a Kedvezményezett összeférhetetlenségi nyilatkozata

